ക്ലബുകള്ക്ക് പണി കൊടുത്തു ബ്രസീല് പ്രത്യേക അധികാരം പ്രയോഗിച്ച് പ്രീമിയര് ലീഗ് താരങ്ങളെ വിലക്കി Begin typing your search... X രാജ്യാന്തര ഡ്യൂട്ടിക്ക് താരങ്ങളെ വിട്ടുനല്കാഞ്ഞ ഇംഗ്ലീഷ് പ്രീമിയര് ലീഗ് ക്ലബുകള്ക്ക് എട്ടിന്റെ പണികൊടുത്തു ബ്രസീല് ഫുട്ബോള് ഫെഡറേഷന്. ഫിഫ നിയമത്തിലെ പ്രത്യേക അധികാരം രാജ്യാന്തര മത്സരം കളിക്കാന് എത്താഞ്ഞ താരങ്ങളെ വിലക്കി ബ്രസീല്. ഇതോടെ പ്രീമിയര് ലീഗില് വിവിധ ക്ലബുകള്ക്കായി കളിക്കുന്ന എട്ടു ബ്രസീല് താരങ്ങള്ക്ക് അടുത്ത അഞ്ചു ദിവസത്തേക്ക് പ്രീമിയര് ലീഗില് കളിക്കാനാകില്ല. ലിവര്പൂള്, മാഞ്ചസ്റ്റര് സിറ്റി, ചെല്സി, മാഞ്ചസ്റ്റര് യുണൈറ്റഡ് എന്നീ ക്ലബുകള്ക്കാണ് ബ്രസീലിന്റെ പണി തിരിച്ചടിയായിരിക്കുന്നത്. ലിവര്പൂളിനാണ് ഏറ്റവും വലിയ തിരിച്ചടി ലഭിച്ചത്. സുപ്രധാന റോളില് കളിക്കുന്ന മൂന്നു താരങ്ങളെയാണ് അവര്ക്ക് ഈ വാരാന്ത്യത്തിലെ ലീഗ് മത്സരങ്ങളില് കളിപ്പിക്കാന് കഴിയാതെ പോകുന്നത്. ഗോള്കീപ്പര് അലിസണ് ബെക്കര്, ഫാബിഞ്ഞോ, റോബര്ട്ടോ ഫിര്മിനോ എന്നിവരാണ് വിലക്കു നേരിടുന്ന ലിവര്പൂള് താരങ്ങള്. നിലവിലെ ജേതാക്കളായ മാഞ്ചസ്റ്റര് സിറ്റിക്ക് രണ്ടു ബ്രസീല് താരങ്ങളുടെ വേസനം നഷ്ടമാകും. സൂപ്പര് താരം ഗബ്രിയേല് ജീസസും എഡേഴ്സണുമാണ് ഡഗ്ഗൗട്ടിലിരിക്കേണ്ടി വരിക. യുണൈറ്റഡ് താരം ഫ്രെഡ്, ലീഡ്സ് യുണൈറ്റഡ് താരം റാഫിഞ്ഞ, ചെല്സിയുടെ പ്രതിരോധ താരം തിയാഗോ സില്വ എന്നിവര്ക്കും കളിക്കാനാകില്ല. രാജ്യാന്തര മത്സരങ്ങള്ക്ക് വിട്ടുകൊടുക്കാത്ത താരങ്ങളെ അഞ്ചു ദിവസത്തേക്ക് ബാന് ചെയ്യാന് രാജ്യത്തിന് ഫിഫ നിയമം അനുവാദം നല്കുന്നുണ്ട്. ഇതാണ് ബ്രസീല് ഉപയോഗിച്ചത്. കോവിഡ് പ്രോട്ടോക്കോള് ചൂണ്ടിക്കാട്ടിയാണ് ക്ലബുകള് താരങ്ങളെ വിട്ടുനല്കാഞ്ഞത്. ബ്രിട്ടന്റെ കോവിഡ് പ്രോട്ടോക്കോള് പ്രകാരം റെഡ് ലിസ്റ്റില്പ്പെട്ട രാജ്യങ്ങളിലൊന്നാണ് ബ്രസീല്. ഇവിടെ നിന്നു വരുന്നവര് 14 ദിവസം ക്വാറന്റീനില് കഴിയണമെന്നാണ് നിയമം. ഇതൊഴിവാക്കാനാണ് ക്ലബുകള് താരങ്ങളെ വിട്ടുനല്കാന് തയാറാകാഞ്ഞത്. TAGS: Popular X TAGS: